CELEX: 62008TB0229
Language: el
Date: 2009-09-30 00:00:00
Title: Υπόθεση T-229/08: Διάταξη του Πρωτοδικείου της 30ής Σεπτεμβρίου 2009 — Impala κατά Επιτροπής (Ανταγωνισμός — Συγκέντρωση — Κοινή επιχείρηση Sony BMG — Ακύρωση από το Πρωτοδικείο της αρχικής αποφάσεως — Νέα απόφαση αναγνωρίζουσα το συμβατό πράξεως συγκεντρώσεως με την κοινή αγορά — Εξάλειψη του αντικειμένου της διαφοράς — Κατάργηση της δίκης)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/48
            
         Διάταξη του Πρωτοδικείου της 30ής Σεπτεμβρίου 2009 — Impala κατά Επιτροπής
   (Υπόθεση T-229/08) (1)
   
   (Ανταγωνισμός - Συγκέντρωση - Κοινή επιχείρηση Sony BMG - Ακύρωση από το Πρωτοδικείο της αρχικής αποφάσεως - Νέα απόφαση αναγνωρίζουσα το συμβατό πράξεως συγκεντρώσεως με την κοινή αγορά - Εξάλειψη του αντικειμένου της διαφοράς - Κατάργηση της δίκης)
   2009/C 282/93
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Independent Music Publishers and Labels Association (Impala, διεθνής ένωση) (Βρυξέλλες, Βέλγιο) (εκπρόσωποι: S. Crosby, J. Golding, solicitors, και I. Wekstein, δικηγόρος)
   
      Καθής: Επιτροπή των Ευρωπαϊκών Κοινοτήτων (εκπρόσωποι: X. Lewis, F. Arbault και K. Mojzesowicz)
   
      Παρεμβαίνουσες υπέρ της καθής: Sony Corporation of America (Νέα Υόρκη, Νέα Υόρκη, ΗΠΑ) (εκπρόσωποι: N. Levy, barrister, R. Snelders και T. Graf, δικηγόροι) και Bertelsmann AG (Gütersloh, Γερμανία) (εκπρόσωποι: P. Chappatte, J. Boyce και A. Lyle-Smythe, solicitors)
   
      Αντικείμενο
   
   Αίτημα περί ακυρώσεως της αποφάσεως C (2007) 4507 της Επιτροπής, της 3ης Οκτωβρίου 2007, με την οποία κηρύχθηκε συμβατή με την κοινή αγορά και τη λειτουργία της Συμφωνίας για τον ΕΟΧ, πράξη συγκεντρώσεως με σκοπό τη δημιουργία κοινής επιχειρήσεως, ενοποιώντας τις δραστηριότητες της Sony Corporation of America και της Bertelsmann AG στον τομέα της ηχογραφημένης μουσικής (υπόθεση COMP/M.3333 — Sony κατά BMG), που εκδόθηκε κατόπιν της ακυρώσεως, με την απόφαση του Πρωτοδικείου της 13ης Ιουλίου 2006, T-464/04, Impala κατά Επιτροπής (Συλλογή 2006, σ. II-2289), της αποφάσεως 2005/188/ΕΚ της Επιτροπής, της 19ης Ιουλίου 2004, με την οποία κηρύχθηκε συμβατή με την κοινή αγορά και τη λειτουργία της Συμφωνίας για τον ΕΟΧ πράξη συγκεντρώσεως (υπόθεση COMP/M.3333 — Sony κατά BMG) (ΕΕ 2005, L 62, σ. 30).
   
      Διατακτικό
   
   Το Πρωτοδικείο διατάσσει:
   
               1)
            
            
               Καταργείται η δίκη επί της παρούσας προσφυγής.
            
         
               2)
            
            
               Η Independent Music Publishers and Labels Association (Impala, διεθνής ένωση) φέρει τα δικαστικά της έξοδα καθώς και τα έξοδα της Επιτροπής των Ευρωπαϊκών Κοινοτήτων.
            
         
               3)
            
            
               Η Bertelsmann AG και η Sony Corporation of America φέρουν τα δικαστικά τους έξοδα.
            
         
      (1)  ΕΕ C 197 της 2.8.2008.